Adela Figueroa

**Adela Clorinda Figueroa Panisse**, nada en Lugo o 6 de decembro de 1948, é unha bióloga, activista e escritora galega.

## Traxectoria 
É licenciada en Ciencias Biolóxicas pola Universidade de Santiago de Compostela en 1971 e foi catedrática de Bioloxía-Xeoloxía no IES Lucus Augusti de Lugo desde 1996 ata a súa xubilación. Antes estivo no IES A Xunqueira, IES Valle Inclán e IES Sánchez Cantón de Pontevedra.  Desde o ano 1990 é Mestrado en Educación Ambiental, pola UNED e a Universidade Empresa. Colaborou coa Misión Biolóxica de Galicia e o Centro Forestal de Lourizán, tamén coa Universidade do Minho como bolseira, no departamento do Instituto da Educação, e no de Quimica Pura e Aplicada.

Participou na fundación de organizacións como ADEGA, a Asociación Socio-Pedagóxica Galega e a revista *O Ensino,* da que foi directora*.* Foi voceira de Nunca Máis en Lugo, así como presidenta de ADEGA (2005-2010), das Amizades da Eira da Xoana e da Fundación Eira (sita en Ramil, Agolada). Participou nas reunións do Primeiro Acordo Ortográfico da Lingua Portuguesa en Río de Xaneiro de 1986. Foi vogal da Agrupación Cultural O Galo durante os anos de estudante en Compostela (1966-1970). Foi membro da ISSOL (Asociación internacional para a investigación da orixe da vida), participando en varios congresos e colaboradora do Colexio Oficial de Biólogos de Galiza e da Asociación de Ensinantes en Ciencias de Galiza (ENCIGA). Ten traballado para UNICEF no departamento de Educación para o Desenvolvemento.

Así mesmo ten colaborado en diferentes revistas como *Cerna* *ENCIGA,* Agália ou Portal Galego da Língua e en xornais como *El Progreso*, *La Voz de Galicia*, *Xornal.com*, *Vieiros*, *A Nosa Terra*, *Praza Pública,* *Sermos Galiza* e *Nós Diario*.

É autora de poesía feminista, de compromiso ambiental e social, de amor e erótica. Tamén escribiu obra en prosa, literatura infantil e xuvenil, contos de mulleres, contos populares, de humor; tamén de terror e misterio.

En 2021 publicou As *mulheres da Casa da Bouça da roupa estendida,* da que di Claudio Rodríguez Fer:

Tamén colaborou en libros de texto de Bioloxía/Xeoloxía de 1º, 2º, 3º e 4º de ESO e Bacharelato da editorial ECIR.

## Obras 
[miniatura|300px|De esquerda a dereita: [Isabel Vilalba Seivane|Isabel Vilalba, Adela Figueroa, Dora Cabaleiro e Elena Ferro na mesa redonda 'activismos pola sustentabilidade', mantida o 30 de novembro de 2018 na Casa das Letras en Ribadeo, organizada polo Observatorio da Mariña pola Igualdade.]]

### Poesía 
* *Vento de amor ao mar* (2003). Ediciós do Castro. 97 páxs. ISBN 84-8485-136-2.
* *Xanela aberta* (2009). Sada: Ediciós do Castro. 93 páxs. ISBN 978-84-8485-286-5.
* *Memória de pés sem sombra* (2017). Fundación Eira. Desenhos de Celsa Sánchez Vázquez.
* *Matria. Poesía para a Terra* (2022). A Coruña: Medulia. 80 páxs. ISBN  978-84-125532-3-9.
* *Memoria de Pés Sem Sombra* (2016). Lugo. Dedicada as pessoas refugiadas. Edita Fundação Eira.
* *Erótica e a alma das cereijas* (2025). Andrómena Senlleira. ISBN 979-13-990240-6-7.
; Obras colectivas de poesía:
**Xistral* (desde 2004)
**Poesias Escolhidas. Vozes De Um Alma* (vol I) e *O Melhor de Mim* (vol. 2) (2014) Brasil.
**Abraço Poetico*, Cabo Verde-Galiza, 2015
**Sementes da Lingua*, Angola-Galiza, 2016
**Literarte*, Lugo, 2015
**Mesturas*, Lugo 2015
**Elas São de Marte Coletánea Galaico Brasileira de poesia erótica femenina* (Poesias Escolhidas).
**Abraço Poético*. Coletánea Luso Galaica de Poesia.
**Poetas da Raia*. Coletánea de poesia Hispano Lusa
**Homenagem a Rosalia*. *150 Cantares para Rosalia*. Obra colectiva en edición dixital.
*Manifesto 25N.Editorial Alvarelhos.2021.

### Narrativa 
* *Madeira de mulher (*2011). Sada: Ediciós do Castro. 209 páxs. ISBN 978-8484853053.
*''Atlantidae: Mulher D'Água* (2017). Relatos e poesía. Fundación Eira. 180 páxs. ISBN 978-84-697-9180-6. Ilustracións de Mª Celsa Sánchez.
**As mulheres da Casa da Bouça da roupa estendida* (2021). Santiago: Laiovento. 188 páxs. ISBN 978-84-8487-534-5.
**A quadratura do círculo. Histórias de Lugo que podiam ter acontecido noutro lugar qualquer* (2023). A Coruña: Medulia. 232 páxs. ISBN 978-84-19438-43-0.

### Ensaio 
* *Loita contra o lume*, Xunta de Galicia.

### Literatura infanto-xuvenil 
* *O Rei da Floresta* (2011). Sada: Ediciós do Castro. Ilustracións de Celsa Sánchez Vázquez. Prólogo de Anxo Moure. O Apalpador é a figura principal desta colectánea de historias que o Tío Nicandro vai relatando a Martiño, un meniño das montañas do Courel.
* *O mistério da escada interior* (2012) Sada: Ediciós do Castro. Teatro Infanto-Juvenil. 78 páxs. ISBN 978-84-8485-308-4.
* *Cloe a Amiguinha das Flores. Conto Cantado*. (2017). Texto da autora. Música de Xaquin Facal. Deseños de Celsa Sánchez. Edición dos autores.
* Gotas. O Ciclo da água para Crianças. Prémio teatro infantil "O Facho" da Corunha. Edição bilingue Português/ Espanhol. Editorial Novembro 2003. Desenhos de Celsa Sánchez. Músicas de Xaquim Facal
* Carmem e os caracóis marinhos. Edição limitada. Desenhos de Celsa Sánchez. Música de Xaquim Facal.
* Aldam e as cores do Arco-da-Velha. Desenhos de Celsa Sánchez. Música Xaquim Facal.

### Outras obras colectivas 
* *Comentários ao novo acordo ortográfico*, 1986, Irmandades da Fala de Galiza e Portugal.
* *Carvalho Calero 1910-2010: imaxe de cen anos*, 2010, Concello de Ferrol.
* *150 Cantares para Rosalía de Castro* (2015).
* *Homenaxe a Manuel María*. 2017. Deputación de Lugo.
* "Rosalia poeta Ambientalista". *Boletim da Academia Galega da Lingua Portuguesa* (2019).
* Remedios para o Galego.Através Editora. 2017.
* A Transición en Galza ( " As outras protagonistas da Transición"). Laiovento. Ensaio.2023..
* Repensar Galiza. As Irmandades da Fala." Salvador Mosteiro, Um médico ao serviço da Língua". Xunta de Galicia. Museu do Povo Galego.2017.

## Premios 
*Premio de teatro Infantil "O Facho" 2018 coa obra *Pingas'' (o ciclo da auga para crianças)
*Prémio de Poesia 2019 Rosa de Cem Folhas. Santiago.
*Premio de Poesia Letras Galegas 2020, El Progreso de Lugo
*Premio relatos Asociación Cultural Terras de Chamoso 2022.

## Notas 
## Véxase tamén 
### Bibliografía 
* 
* 
* 
### Ligazóns externas 
* Páxina no Facebook
* Páxina  no Twitter
* Xornadas Filosóficas Pensarmos o Nunca Máis con Adela Figueroa, 2020. Burla Negra.